પીએમ મોદીએ બુધવારે સવારે ટિ્‌વટર પર પોતાનો મોર્નિંગ એક્સરસાઈઝનો એક વીડિયો પોસ્ટ કર્યો હતો. ત્યારબાદ તેમણે કર્ણાટકના સીએમ કુમારસ્વામીને ફિટનેસ ચેલેન્જ આપી હતી. માહિતી અને પ્રસારણ મંત્રી રાજ્યવર્ધન સિંહ રાઠોડે શરૂ કરેલી ફિટનેસ ચેલેન્જમાં તેણે વિરાટ કોહલી, સાયના નહેવાલ સહિતના સ્પોટ્‌ર્સ આઈકને ચેલેન્જ આપી હતી. ત્યારબાદ ટીમ ઈન્ડિયાના કેપ્ટન વિરાટ કોહલીએ પણ પોતાનો ફિટનેસ વીડિયો શેર કર્યો હતો અને તેણે પીએમ નરેન્દ્ર મોદી તેમજ પૂર્વ ઈન્ડિયન કેપ્ટન એમ એસ ધોનીને ચેલેન્જ આપી હતી. હવે પીએમે કર્ણાટકના સીએમને ફિટનેસ ચેલેન્જ આપી છે ત્યારે તેઓ તેનો શું જવાબ આપે છે તે જોવું રહેશે.